বোকাখাত শিলভেটা গাঁৱত সংগোপনে আশ্ৰয় লৈ থকা দুজন সন্দেহযুক্ত আদিবাসী উগ্ৰপন্থী সংগঠন আনলাৰ সদস্যক মঙ্গলবাৰে গাওঁবাসীয়ে আটক কৰি বোকাখাত আৰক্ষীক চমজাই দিয়ে ৷ সন্দেহযুক্ত উগ্ৰপন্থী সদস্য দুজনক বোকাখাত কলাখোৱাৰ অনন্ত তাঁতী আৰু তেজপুৰ বান্দৰমাৰী অঞ্চলৰ প্ৰানজিৎ ভক্ত বুলি আৰক্ষীয়ে চিনাক্ত কৰিছে ৷ সন্দেহযুক্ত উগ্ৰপন্থী দুজনে দীৰ্ঘ দিন ধৰি শিলভেটা গাওঁলৈ আহি গাওঁবাসীক বন্দুক দেখুৱাই ভীতিগ্ৰস্ত কৰি আহিছিল আৰু গাওঁবাসীয়ে এই সম্পৰ্কত বোকাখাত আৰক্ষীক খবৰো দিছিল ৷ আৰক্ষীয়ে পূৰ্বতে অভিযান চলাই এই সদস্য দুজনে ব্যৱহাৰ কৰা এখন মটৰ চাইকেল জব্দও কৰিছিল।
বোকাখাতৰ শিলভেটা গাঁৱত দুজন সন্দেহযুক্ত আনলা সদস্য আটক